قصة عفريت العمدة للكاتب محمد شعبان
#000005
(في ساحة قرية من قرى صعيد مصر قديمًا)
#000007
اتجمعوا أهل البلد حوالين المنصة، ومن وسط الناس قرب واحد من الغفر ومعاه الظابط حسين الدكروري، طلعوا هم الاتنين على المنصة ومعاهم فؤاد حسان اللي لابس على راسه كيس قماش وإيديه متربطة بحبل، كان مستنيهم شيخ الغفر على المنصة الخشب وقصاده حبل المشنقة، وقفوا هم الاربعة ورا الحبل، شال الغفير الكيس من على راس فؤاد وسط تهليلات وتكبيرات كل اهل البلد، صوتهم كلهم بقى أعلى لما قالوا...
#000008
"اعدموا القاتل.. اعدموا الفاچر.. اعدموا العمدة الضلالي قاتل أهله"
#000009
"اعدموني.. انا اه قتلت.. بس هم كانوا يستاهلوا القتل، وانتوا كمان والله تستاهلوا القتل زيهم.. ما انتوا اللي عملتوا منهم فراعنة..."
#000011
"انا عايز اعرف.. انت عملت في نفسك كده ليه.."
#000013
"عشان دول.. عشان يعرفوا إنهم عبيد.."
#000015
(قبل ذلك اليوم بيومين..)
#000016
"اقفله يا حضرة الظابط.. عايزك في أمر خصوصي"
#000020
"ياااه يا حضرت.. من حوالي شهرين كنت قابض عليا وحاططني في الحجز، لا وايه.. كنت مخلي رجالتك ورجالة عمي الله يرحمه يلطشوا فيا، والنهاردة بتفز اول ما تشوفني وبتقول لي يا جناب العمدة.. يااه.. دونيا"
#000024
"ما ما ما انا والله ماكنتش اقصد يا جناب العمدة، وبعدين انت وقتها كنت شاب طايش، ودلوقتي بقيت جناب العمدة.. متأخذنيش يعني"
#000026
ضحك فؤاد وسعل بقوة وبعد كده قال..
#000027
"كنت وبقيت.. كل ده في شهرين بس!.. ولا عشان عمي العمدة ابنه مات وبعد كده هو مات وراه وانا بقيت العمدة، ف بتقول يعني اني كنت شاب طايش ودلوقتي بقيت عمدة وليا هيبة وسُلطة.. يا أخي غريب طبع أبن أدم، بيفضل يبص لغيره على إنه أقل منه لحد ما يوصل لمنصب اعلى من منصبه، وساعتها بيشوفه إله.. ماتقلقش كده وتفضل تبلع في ريقك عمال على بطال، انا مش جايلك عشان نقلب في الماضي.. انا جاي اسلمك مجرم.. قاتل"
#000028
"الواد اللي كنت شايفه حشاش وشحات من شهرين، وعمه العمدة الظالم المفتري اللي كان واكل حق ابوه وخلاك تقبض عليه وتهري جتته ضرب، الشخص اللي انت دلوقتي شايفه عمدة وله هيبة.. هو هو نفس الشخص اللي انا جاي ابلغ عنه.. انا القاتل"
#000032
"لا لا.. حشى لله يا جناب العمدة، مقامك محفوظ.. انت.."
#000034
"انا ايه بس.. والله العظيم انا قاتل يا حضرة الظابط، قتلت ابن عمي العمدة وبعد كده سميت عمي وخدت العمودية عافية بعد ما اتفقت مع شيخ الغفر اللي عامل زي هامان فرعون ده، وخليت كل الغفر اللي معاه زي الخاتم في صباعي، واتفاقي كان معاه على اساس إنه يسمحلي احط سم في أكل ابن عمي، وبعد كده احط نفس السم لعمي.. ولما يموتوا هم الاتنين، مش هيكون في وريث لكرسي العمدة غيري، وعشان يضمن حقه.. اديته شوية أراضي من اللي عمي كان واخدها من أهل البلد عافية.."
#000036
"انت بتقول ايه؟!... وبعدين لو انت عملت كل ده، ف ليه جاي تعترف دلوقتي؟!"
#000038
"عشان ده شرع ربنا.. اقبض عليا واعدمني على المنصة اللي في نص البلد..."
#000040
"الراجل ده قاتل.. بيقول انه قتل عمه وابنه عشان ياخد العمودية بالاتفاق معاك"
#000042
ارتبك شيخ الغفر وهو بيقول للظابط..
#000043
"انا.. انا ماعرفش حاجة، انا كل اللي اعرفه ان العمدة وابنه ماتوا بسكتة قلبية، هم كانوا عيانين و.."
#000044
"هو فعلًا مالوش دعوة.. هو احق واحد دلوقتي بالعمودية، وإلا البلد هتبقى فوضى، اخرج وقول للناس ان شيخ الغفر بقى العمدة.. وقول لهم كمان انك هتعدمني بعد يومين..."
#000046
"يا عسكري.. يا غفر.. خدوا فؤاد وحطوه في حجز انفرادي، من النهاردة شيخ الغفر هو العمدة، فؤاد قتل عمه وابن عمه عشان يبقى العمدة.. وان شاء الله هيتعدم بعد يومين.."
#000048
"انا عارف انك متفق معاه، بس انا هعمل مش واخد بالي عشان البلد ماتتقلبش فوضى، وكمان هعلن قدام كل الناس انك العمدة الجديد، بس انا عاوز اقولك على حاجة مهمة.. انا مش هعمل كل ده لوجه الله كده.. انا يلزمني الأرض اللي قصاد النقطة دي، هبني عليها استراحة.. وأظن إن الأرض دي بتاعتك.."
#000050
ضحك شيخ الغفر للظابط...
#000051
هز الظابط راسه واستعد هو وشيخ الغفر عشان يخرجوا من النقطة ويعلنوا على الناس إن فؤاد هيتعدم كمان يومين لإنه قاتل أهله، وده بناءًا على حُكم العمدة الجديد.. شيخ الغفر!
#000053
"طبعًا عايز اقول... رسالتي لأهل البلد كلهم.. وليك انت كمان يا حضرت الظابط انت وشيخ الغفر.. او العمدة الجديد بقى، انتوا عملتوا من عمي العمدة فرعون.. خلتوه جبروت وسٌلطة فوق سُلطة النقطة، وعشان كده هو تجبر وقتل ابويا وطردني من داره عشان ابنه ياخد العمودية من بعده، كنتوا بالنسبة له خدم وعبيد.. سمحتوا له إنه يتفرعن اكتر واكتر لحد ما داس عليا وخلاني زي المتسولين في الشوارع، ولما جيت اطلب منه حقي اللي هو حق ابويا من قبلي.. اتفق مع الظابط وشيخ الغفر وخلاهم يضربوني علقة موت في النقطة، بس انا من يومها بقى وانا حطيت في راسي إني لازم اخلص منه ومن ابنه بالحيلة، وفعلًا عملت كده وبقيت العمدة..
#000057
وبعد ما كان عمي بيدوس عليكوا وكنتوا بتطيعوه هو وابنه، بقيتوا بتعملوا معايا زي ما كنتوا بتعملوا معاه، المشكلة مش في الكرسي ولا في الشخص اللي قاعد عليه يا عبيد.. المشكلة فيكوا.. انتوا اللي بتعملوا فرعون، وانتوا اللي بعد موته عملتوا وهتعملوا فرعون جديد، بس انا بقى حابب اقولكوا حاجتين قبل ما اتعدم؛ انا اعترفت على نفسي لأني عيان بمرض الصدر.. مابقتش قادر استحمل الكحة ولا الدم اللي بنزفه باستمرار، المرض جالي من الظلم والبهدلة وماظهرش عليا الا بعد ما بقيت عمدة، ف اعترفت عشان اتعدم وارتاح من مرضي اللي مالوش علاج، بس قبل ما هتعدم.. عاوز اقولكوا ان عفريتي هيولع في بيوتكوا بيت بيت.. نفذ يا حضرة الظابط.."
#000058
هللوا كل الواقفين، قرب الغفير والظابط فؤاد من المشنقة، حطوا الحبل حوالين رقبته، وقبل ما شيخ الغفر يفتح الطبلية اللي تحت رجل فؤاد، بص فؤاد للظابط حسين وقال له وهو بيضحك..
#000059
اتشاهد فؤاد، شد شيخ الغفر الخشبة، اتفتحت الطبلية.. اتعدم فؤاد، ومع خروج انفاسه الأخيرة، ابتدت بيوت البلد كلها تولع، البلد في لحظة بقت عبارة عن جمرة من النار، هرج ومرج.. كل اهل البلد بيجروا وهم بيقولوا..
#000061
"عفريت العمدة بيحرق بيوت البلد....."
#000062
بصيت له بعدم فهم وسألته..
#000065
"ولا قبلين يا حبيب جدو.. نزلنا احنا من على الجبل بعد ما كنا رجعناه يومها.. ما اصل انا هفهمك.. اصل العمدة فؤاد قبل ما يسلم نفسه، جالنا الجبل.. عرف إن انا كبير المطاريد، او الهجامة زي ما كانوا بيقولوا علينا، جالي واتفق معايا على إن انا يوم إعدامه، أنزل انا واللي معايا على بيوت البلد واسرق كل اللي فيها وبعد كده احرقها ساعة موته انا ورجالتي، وبعد ما الحرايق تنطفي، نصحني وقال لي؛ انزلوا على البلد واحكموها لأن انتوا هيبقى معاكوا المال والسلاح..
#000067
ولو هتقول لي العمدة عمل كده ليه، ف انا هقولك انه كده كده كان ميت، ف حَب إنه يعاقب اهل البلد اللي ساعدوا عمه في إنه يذله، وكمان كانوا سبب في مرضه، وفعلًا نفذت كلامه وعملنا اللي اتفق معانا عليه، ودلوقتي انا بقيت عمدة البلد والغفر بتوعي بقوا هم الهجامة.. أهلك يا ابني.. اما بقى شيخ الغفر؛ ف ده اتعدم هو والغفر اللي معاه لأننا اتهمناهم بحرق ونهب بيوت الناس اللي كانوا كلهم في الساحة وقت الأعدام وسايبين بيوتهم.. والناس زي العبيد صدقوا...
#000068
اه.. ما هم بيصدقوا اللي معاه الفلوس والسلاح.. وادينا اهو لسه حاكمين البلد، والناس بقت بتعاملنا بكل خوف واحترام بعد ما كانوا طارديننا من البلد ومخليننا عايشين في الجبل لسنين زي الفيران، اما الظابط بقى.. ف ده خد ديله في سنانه وهرب من البلد وقت الحرايق، ونقلوا مكانه ظابط جديد مايختلفش عنه كتير، بقى تحت طوع العمدة الجديد، اللي هو انا.. البلد دي بلدك يا ابن ابني.. انت وابوك هتكبروا وهتبقوا عُمد بعد موتي.. والناس طول ما انتوا معاكوا السلاح.. هيفضلوا عبيد.. وهيفضلوا يخافوا منكوا وهيفضلوا مصدقين أي حاجة تقولوها.."
#000069
خلص جدي كلامه وبعد كده نام وانا نمت جنبه، فاتت سنين على قعدتي مع جدي، جدي اللي مات وبعد موته بقى العمدة هو ابويا.. ابويا اللي بعد موته هو كمان.. بقيت انا برضه العمدة.. دايرة.. دايرة وعشان افضل متحكم فيها، لازم افضل محافظ على السلاح والقوة والسلطة والمال.. وساعتها الناس هتفضل تحت طوعي وهيفضلوا زي الفيران قصادي، وهيفضلوا شايفنني فرعون زي كل العُمد اللي قبلي، دايرة وبدايتها من سنين.. من قبل حتى ما أهلي (الهجامة) ينزلوا ويحكموا البلد.. ما هو على رائيي فؤاد.. المشكلة مش في الكرسي ولا في اللي قاعد عليه.. المشكلة في العبيد اللي بيعملوا منه فرعون...
#000070
قصة مدام حنان فى ليلة الدخله I قصص حقيقية حدثت بالفعل
#000075
قصة الساحر التائب داود محمد الفرحان للكاتب محمد مهني
#000081
تفسير رؤية حلم الميت يأخذ ذهب من الحي فى المنام
#000082
تفسير رؤية حلم الميت يأخذ ذهب من الحي فى المنام تفسير حلم أخذ الميت ذهباً من الحي. تعتبر من الرؤى غير المرغوب فيها والتي ترمز إلى...
#000083